stanford-oval/wikipedia huggingface dataset:
באקטהד
קריירה > 2005-2006: באקטהד וחברים

בשנת 2005, באקטהד הוציא אלבום נוסף במסגרת הפרויקט Buckethead & Friends, אשר בו שיתף פעולה עם סולנים שונים. שמו של האלבום הוא Enter the Chicken והוא הוקלט על ידי סרג' טנקיאן אצל חברת ההקלטות הפרטית שלו, Serjical Strike. השיר We Are One בו טנקיאן שר, זכה לקליפ משלו. בנוסף, השיר נהיה לחלק מן הפסקול של הסרט Masters of Horror. 
בנוסף בשנה זו, הוציא באקטהד שני אלבומי סטודיו נוספים בשם Kaleidoscalp ו-Inbred Mountain.
בשנה זו, הציג באקטהד את ה-DVD הראשון שלו, Secret Recipe. ה-DVD הזה מציג קטעים מהופעות וקליפים. בנוסף גם אפשר לשמוע שם את שני הדמואים שבאקטהד הקליט בתחילת דרכו.
יחד עם Cornbugs, הוא מוציא עוד שני אלבומי אוספים. ה-Deli Creeps, מוציאים את אלבום הסטודיו הראשון שלהם. השירים הם אותם השירים שנמצאים בקלטות הדמו שלהם משנות ה-90 אבל עם סאונד הרבה יותר כבד. Praxis מוציאים אלבום הופעה חיה נוסף. יחד עם ויגו מורטנסן, באקטהד מוציא את האלבום Intelligence Failure אשר כולל קטעי נאומים (מלווים בנגינת גיטרה ופסנתר) של אנשי פוליטיקה אמריקאיים ידועים, בין היתר ג'ורג' בוש וסגנו, דיק צ'ייני.
בשנת 2006, אור הזרקורים נחת על הקלטתו של באקטהד עבור המשחק "גיטר הירו 2". באקטהד מקליט את השיר Jordan לראשונה אחרי שבמשך זמן-מה, היה מנגן קטעים מן השיר Post Office Buddy במקום מה שכיום ידוע בתור הסולו של השיר. את הסולו באקטהד הקליט במיוחד בשביל המשחק והשיר היה שיר בונוס. שם השיר נגזר משמו של שחקן הכדורסל, מייקל ג'ורדן, אותו באקטהד מעריץ. השתתפותו בהקלטות למשחק "הקפיצו" את פרסומו בכמה רמות. בינתיים זו הנקודה הכי משפיעה בפרסומו בה מיליוני שחקנים נחשפו אליו וכך צבר עוד פרסום ומעריצים.
באקטהד מוציא זוג סרטי DVD (בשם 2 & Young Buckethead Vol. 1) המציגים קטעי וידאו מתקופת צעירותו הכוללים ראיון והופעות מוקדמות של הלהקה Deli Creeps.
בנוסף, הוא מוציא שני אלבומי סטודיו נוספים בשם The Elephant Man's Alarm Clock ו-Crime Slunk Scene.
מאוחר יותר באותה השנה, מוציא באקטהד יחד עם Cornbugs אלבום אוספים נוסף, וזהו האלבום האחרון של הלהקה. בנוסף, הוא הוציא אלבום עם טרוויס דיקרסון הנקרא Chicken Noodles.
קריירה > 2007-2008: המשכת קריירת הסולו

בשנת 2007 באקטהד מוציא אלבום עם כמות חומר חסרת תקדים: האלבום ששמו In Search of The, כולל 13 אלבומים שנעשו במלואם על ידי באקטהד. בכל 13 האלבומים הללו, ישנם 92 שירים שאורכם יחדיו הוא כ9 וחצי שעות. אלבום אחר שבאקטהד מוציא הוא אלבום סטודיו נוסף בשם Pepper's Ghost. בנוסף, באקטהד מוציא אלבום של חומרים מתחילת שנות ה-90 בהם הוא מנגן על גיטרה אקוסטית, אלבום בשם Acoustic Shards. מספר חודשים לאחר מכן, הוא מוציא קלטת דמו בשם Bucketheadland Blueprints. לקראת סוף שנת 2007, באקטהד מוציא שני אלבומי סטודיו נוספים ואחרונים לאותה השנה: Decoding the Tomb of Bansheebot ו-Cyborg Slunks.
תחת השם Death Cube K, הוא מוציא שני אלבומים נוספים לשנת 2007: DCK ו-Monolith.
בשנת 2008, באקטהד מוציא את האלבום From the Coop אשר מכיל קטעי דמו ישנים ואת הדמואים אשר נתן לאוברכט בשנת 1988. באקטהד מוציא אלבום סטודיו נוסף בשם Albino Slug אשר היה לאלבום הראשון אשר הראה מין שינוי בסגנון אלבומי הסטודיו של באקטהד.
קריירה > 2009-הווה

לאורך שנת 2009 באקטהד מוציא ארבעה אלבומי סולו: Slaughterhouse on the Prairie בו מקדיש באקטהד שני שירים לכבוד יום הולדתו של שחקן הכדורסל לברון ג'יימס .
אלבום נוסף הוא  A Real Diamond in the Rough. לאחר מכן, יוצאים שני אלבומים מעט שנויים במחלוקת בשם Forensic Follies והאלבום הפחות-או-יותר עוקב שלו, Needle in a Slunk Stack. באלבומים אלה משתמש באקטהד בטכניקה הידועה בשם זנוכרוניה שלפיה נלקח קטע משיר עבר (של אותו האמן) ומנוגן בשיר נוכחי וחדש, דבר היוצר בלבול אך גם תחושה נעימה בגלל ההיכרות עם הקטע.
ביולי של שנת 2009, מפרסם באקטהד באתרו שיר לזכרו של מייקל ג'קסון, בשם The Homing Beacon.
באקטהד בנה יחד עם יצרנית כלי הנגינה גיבסון גיטרת קוסטום הזהה ברובה לגיטרה לנוכחית שלו. גיטרה זו נועדה להיות משוכפלת והחל מה 26 בפברואר היא שווקה בחנויות.
בשנת 2019 הוא הוציא Live in Bucketheadland.
השפעות

בין השפעותיו ניתן למנות את מייקל ג'קסון, ג'ו סטריאני, שון ליין, פול גילברט, רנדי רודס, The Residents וכמו כן, נגנים איתם ניגן במשך השנים.
באקטהד מציין גם השפעות שאינן מוזיקליות, מדמויות כמו הכדורסלנים מייקל ג'ורדן ולברון ג'יימס, מספר סדרות וסרטי מדע בדיוני כולל הסדרה האהובה עליו, Giant Robot.
ציוד > גיטרות

Gibson Buckethead Signature Les Paul
Custom built Gibson Les Paul
Steinberger GS a.k.a. Kaiser's Gift
Custom built ESP Guitars|ESP MV
ESP MII
Gibson Chet Atkins
Ibanez X-Series Flying V
Ibanez X Series Rocket Roll II
Takamine Acoustic
Yamaha AES920
Gibson 1959 Les Paul Custom
Gibson Les Paul|Gibson Les Paul Standard Plus
Gibson SG
Gibson SST
Gibson 1969 Les Paul Custom
Custom built Jackson Y2KV
Custom built Jackson KV2
Custom built Jackson Doubleneck
Vigier Excess Indus 4-String Bass
Heartfield Talon II model (by Fender
ציוד > אפקטים

Digitech Whammy II
Digitech Whammy IV
Dunlop Cry Baby 535Q
Vox V845 Wah Pedal
Alesis MidiVerb II
BOSS NS-2 Noise Suppressor
BOSS RC-20 Loop Station
BBOSS TU-2 Chromatic Tuner
BOSS DD-3 Digital Delay
Electro-Harmonix Micro Synthesizer
Snarling Dogs Mold Spore Wah Pedal
Roger Mayer Octavia
DOD Electronics FX-25B envelope filter
AnalogMan Bicomprossor
MXR EVH Phase 90
MXR Phase 100
Line 6 FM4 Filter Modeler Effects Pedal
ציוד > מגברים

Peavey Renown
Peavey 5150
Marshall 1960 Slant 4x12 cabinet
Diezel Herbert
Mesa Boogie Triple Rectifier
Mesa Boogie Stiletto Trident
Matt Wells 17½-watt head wired through a Harry Kolbe 4x12 cab
דיסקוגרפיה

(רשימה זו מכילה אלבומי אולפן בלבד)
Bucketheadland - 1992
Giant Robot - 1994
The Day of the Robot - 1996
Colma - 1998
Monsters and Robots - 1999
Somewhere Over the Slaughterhouse - 2001
Funnel Weaver - 2002
Bermuda Triangle - 2002
Electric Tears - 2002
Bucketheadland 2 - 2003
Island of Lost Minds - 2004
Population Override - 2004
The Cuckoo Clocks of Hell - 2004
Enter the Chicken - 2005
Kaleidoscalp - 2005
Inbred Mountain - 2005
The Elephant Man's Alarm Clock - 2006
Crime Slunk Scene - 2006
Pepper's Ghost - 2007
Decoding the Tomb of Bansheebot - 2007
Cyborg Slunks - 2007
Albino Slug - 2008
Slaughterhouse on the Prairie - 2009
A Real Diamond in the Rough - 2009
Forensic Follies - 2009
Needle in a Slunk Stack - 2009
Shadows Between the Sky - 2010
Spinal Clock - 2010
Captain EO's Voyage - 2010
Electric Sea - 2012
Bucketheadland 5-13 10-31 - 2017
בדיקות תוכנה ממוכנות

בדיקות תוכנה ממוכנות (מכונות לרוב "בדיקות אוטומטיות", באנגלית: "Test Automation") הן בדיקות תוכנה המבוצעות בדרך אוטומטית על ידי שימוש בתוכנת מחשב ייעודית (נפרדת מהתוכנה הנבדקת).
ניתן לממש בדיקות אוטומטיות כתחליף לתהליכי בדיקות ידניים, או בנוסף להן – עבור תרחישים שלאדם יהיה קשה מאוד (ולעיתים בלתי אפשרי) לבצע ללא מיכון.
הקדמה

בדיקות תוכנה הן הניסיון להפעיל את כלל התהליכים האפשריים במערכת הנבדקת ולהעריך את פעולתם, זאת על ידי כתיבת מקרי בדיקה וביצועם.
כאשר מבוצעת באופן ידני, עבודה זו עלולה להיות מייגעת, לדרוש זמן רב ולהתבצע באופן לא יעיל בשל חזרה מרובה על אותן הפעולות (חזרה מרובה היא מאפיין נפוץ בעבודת הבדיקה).
אוטומציה של התהליך יכולה לפתור את הבעיות הללו מהסיבות הבאות:
מאפיין בסיסי של תכנות הוא ביצוע יעיל של פעולות החוזרות על עצמן בשל שימוש בלולאות ושגרות
על הבודק לממש את הבדיקה באופן אוטומטי פעם אחת – ומאז ניתן להריצה שוב לפי הצורך, ללא צורך בעבודה אנושית נוספת
מחשב מבצע את הפעולות הנפוצות בבדיקות במהירות העולה בהרבה על כל ביצוע ידני.
סוגי בדיקות אוטומטיות

ניתן לחלק בדיקות אוטומטיות לשני סוגים:
בדיקות מבוססות קוד – הממשקים והמודולים השונים של המערכת נבדקים באמצעות קלטים מסוגים שונים תוך וידוא התוצאה המוחזרת.
בדיקות ממשק משתמש – סביבת האוטומציה מייצרת אירועים המדמים אינטראקציה של משתמש עם המערכת כגון שימוש במקלדת ובעכבר, בוחנת את השינויים בממשק המשתמש שנגרמו כתוצאה מכך ומשווה אותם להתנהגות הרצויה.
סוגי בדיקות אוטומטיות > בדיקות מבוססות קוד

טרנד מתפתח בפיתוח תוכנה הוא שימוש בכלי בדיקות כגון JUnit או NUnit המאפשרים הרצה של בדיקות יחידה כדי לקבוע האם חלק מסוים בקוד מתנהג כצפוי תחת תנאים שונים. מקרי הבדיקה מתארים בדיקות הכרחיות לווידוא הרצה תקינה של התכנה.
אוטומציה של בדיקות מבוססות קוד הוא פיצ'ר מרכזי במתודולוגית פיתוח תוכנה זריז, ומוגדר גם כפיתוח מונחה בדיקות (TDD). בדיקות היחידה נכתבות להגדרת הפונקציונליות לפני כתיבת הקוד. עם זאת, בדיקות אלו מתפתחות ומתרחבות במקביל להתקדמות תהליך הפיתוח שבמהלכו סוגיות חדשות מתגלות והקוד נתון לשינויים. רק במקרה שבו כל הבדיקות עבור הפיצ'רים המפותחים עברו, הקוד נחשב גמור. חסידי הגישה טוענים שהיא מפיקה תוכנה אמינה יותר וזולה יותר מאשר קוד שנבדק בצורת חקירה ידנית. גישה זו נחשבת אמינה יותר מכיוון שכיסוי הקוד נרחב יותר. כמו כן, הבדיקות רצות לעיתים תכופות במהלך תהליך הפיתוח ולא פעם אחת בסופו. המפתח מגלה פגמים מיד עם ביצוע השינוי בקוד, בשלב שבו תיקון הפגם זול יותר ביחס לשלבים אחרים. בסופו של דבר, ארגון הקוד מחדש הוא בטוח יותר; תהליך שינוי הקוד על ידי שיפור המבנה הפנימי תוך שמירה על ההתנהגות החיצונית יניב פחות פגמים בשימוש בגישה זו.
סוגי בדיקות אוטומטיות > בדיקות ממשק משתמש

כלי אוטומציה רבים מאפשרים את היכולות להקליט פעולות משתמש ולהציג את תוצאות ההקלטות לצורך השוואת ההתנהגות בפועל להתנהגות הרצויה. היתרון בגישה זו הוא שפיתוח התכנה שנדרש עבורה הוא מועט אם בכלל. ניתן להשתמש בגישה זו בכל אפליקציה שכוללת ממשק משתמש. יחד עם זאת, גישה זו עלולה ליצור בעיות אמינות ותחזוקה רבות. תיוג מחדש של כפתור או הזזתו למיקום אחר במסך דורשת הקלטה מחודשת של הבדיקה. כמו כן, חלק מן ההקלטות כוללות "רעשים" – פעולות לא רלוונטיות או הקלטה שגויה של חלק מן הפעולות.
דוגמה לווריאציה של כלי מסוג זה – כלי לבדיקת אתרי אינטרנט. במקרה זה, ה"ממשק" הוא דף האתר. כלים מסוג זה משתמשים בטכניקה שונה של קריאת דף ה-HTML במקום לבחון אירועים במסך.
וריאציה נוספת היא אוטומציה ללא תסריטים (סקריפטים) שבה במקום להקליט ולהציג את פעולות המשתמש, יוצרת מודל של האפליקציה הנבחנת ומאפשר לבודק לייצר מקרי בדיקה על ידי עריכה פשוטה של הפרמטרים ותנאי הבדיקה. גישה זו לא דורשת מהבודק יכולת כתיבת תסריטים, אך עדיין יש לה את הכוח והגמישות של גישה מבוססת תסריטים. תחזוקת מקרי הבדיקה פשוטה למדי, אין קוד שדורש תחזוקה ועם כל שינוי באפליקציה הנבחנת מעדכנים את המערכת ליצירת מודל חדש. הבעיה היא שמודל האפליקציה מבוסס על תסריטי בדיקות שדורשים תחזוקה כל פעם שיש שינוי באפליקציה הנבחנת.
מה לבדוק

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא ניסוח בסגנון סיכום שיעור.
כלי בדיקה יכולים לעזור להפוך מטלות לאוטומטיות כגון התקנת מוצר, יצירת נתוני בדיקה, אינטראקציית ממשק משתמש גרפי, זיהוי בעיות וכו', לא בהכרח על ידי הפיכת הבדיקות לאוטומטיות בתצורת רשת קצה-אל-קצה.
יש לבדוק התקיימות דרישות פופולריות כאשר חושבים על אוטומציה של בדיקות:
אי תלות של פלטפורמות ומערכות הפעלה
היכולת המונעת על ידי נתונים (קלט, פלט, נתוני-על)
דיווח שניתן לאפיון (DB Access, ‏Crystal reports)
ניפוי שגיאות ותיעוד יומן בצורה קלה
שליטה ידידותית בגרסאות – קבצים בינאריים מינימליים
בר הרחבה ובר התאמה (API חופשיים כדי שיהיה אפשר לשלב עם כלים אחרים)
דרייבר נפוץ (לדוגמה IDE עבור JAVA). זה מאפשר ביצוע אינטגרציה בין בדיקות לזרימת העבודה של המפתחים.
תמיכה בהרצת בדיקות לא-מטופלות לצורך אינטגרציה עם תהליכי build ואצווה. שרתים של אינטגרציה מתמשכת דורשים זאת.
הודעות אימייל (הודעה אוטומטית במקרה של כישלון או השגת רף כלשהו). מריץ הבדיקות מבצע זאת.
תמיכה בסביבת הרצה מחולקת.
תמיכה באפליקציה מחולקת.
גישת המסגרת באוטומציה

מסגרת היא מערכת משולבת, שקובעת חוקים של אוטומציה למוצר ספציפי. המסגרת משלבת את ספריות הפונקציות, מקורות הנתונים של הבדיקות, פרטי האובייקטים ומגוון מודולים לשימוש חוזר. רכיבים אלו פועלים כאבני בניין קטנות אשר צריכות הרכבה כדי לייצג תהליך עסקי. המסגרת מספקת את הבסיס של בדיקות האוטומציה ומפשטת את מאמץ האוטומציה.
הגדרת גבולות בין מסגרת אוטומציה וכלי בדיקה

כלים מעוצבים באופן ייעודי לסביבת בדיקות מסוימת, כגון סוג מערכת ההפעלה וכלי אוטומציה וביים (אינטרנטיים), וכולי. כלים משמשים כ-driving agent[דרושה הבהרה] עבור תהליך אוטומציה. אולם, מסגרת אוטומציה היא לא כלי לביצוע מטלה ספציפית, אלא תשתית שמספקת פתרון, היכן שכלים שונים יכולים לבצע את עבודתם בצורה אחודה. זה מספק פלטפורמה רווחת למהנדס האוטומציה.[דרושה הבהרה]
יש סוגים שונים של מסגרות. הן מקוטלגות על בסיס רכיב האוטומציה שהן ממנפות:
בדיקות מונעות-נתונים
בדיקות מונעות-מודלוריות
בדיקות מונעות-מילות מפתח
בדיקות כלאיים
בדיקות מבוססות-מודל
בדיקות מונעות-קוד
כלי בדיקות אוטומציה ראויים לציון

| שם הכלי | פותח ע"י | גרסה אחרונה |
| --- | --- | --- |
| AutoIt | Jonathan Bennett & AutoIt Team | 3.3.16.1 |
| Cucumber | קוד פתוח | 1.0.2 |
| eggPlant | TestPlant | 2012 |
| JSystem | Top-Q | 6.1.11 |
| EiffelStudio AutoTest | Eiffel Software | 7.1, Jun 2012 |
| FitNesse | קוד פתוח | v20111026 |
| HP QuickTest Professional | HP Software Division | 11.5 |
| IBM Rational Functional Tester | IBM Rational | 8.3.0 |
| LabVIEW | National Instruments | 2011 |
| Maveryx | Maveryx | 1.3.1 |
| Oracle Application Testing Suite | Oracle Corporation | 12.1 |
| QF-Test | Quality First Software GmbH | 3.5.0 |
| Ranorex | Ranorex GmbH | 4.0.3 |
| Rational robot | IBM Rational | 2003 |
| Robot Framework | קוד פתוח | 2.7.5 |
| Selenium | קוד פתוח | 4.12.0 |
| Sikuli | קוד פתוח | X 1.0 |
| SilkTest | Borland | 14.0 |
| TestComplete | SmartBear Software | 9.1 |
| Testing Anywhere | Automation Anywhere | 8.0 |
| TestPartner | Micro Focus | 6.3 |
| Test Studio | Telerik | 2012 |
| Time Partition Testing (TPT) | PikeTec GmbH | 4.2 |
| TOSCA Testsuite | TRICENTIS Technology & Consulting | 7.5.0 |
| Visual Studio Test Professional | מיקרוסופט | 2012 |
| Watir | קוד פתוח | 3.0 |
ראו גם

בדיקות תוכנה
בדיקות נסיגה
מיכון בדיקות יחידה
בדיקות יחידה
JUnit
בדיקות אינטגרציה
בדיקות קבלה
הבטחת איכות תוכנה
בדיקות קופסה שחורה
לקריאה נוספת

Elfriede Dustin (1999). Automated Software Testing. Addison Wesley. ISBN 0-201-43287-0.
Elfriede Dustin. Implementing Automated Software Testing. Addison Wesley. ISBN 978-0-321-58051-1.
Mark Fewster & Dorothy Graham (1999). Software Test Automation. ACM Press/Addison-Wesley. ISBN 978-0-201-33140-0.
Roman Savenkov: How to Become a Software Tester. Roman Savenkov Consulting, 2008, ISBN 978-0-615-23372-7
Hong Zhu (2008). AST '08: Proceedings of the 3rd International Workshop on Automation of Software Test. ACM Press. ISBN 978-1-60558-030-2.
Mosley, Daniel J.; Posey, Bruce. Just Enough Software Test Automation. ISBN 0130084689.
בנג'מין קונלי

בנג'מין קונלי (באנגלית: Benjamin Conley;‏ 1 במרץ 1815 –  10 בינואר 1886) היה פוליטיקאי אמריקאי מג'ורג'יה, איש המפלגה הרפובליקנית, שמתוקף כהונתו כנשיא הסנאט המדינתי, כיהן מאוקטובר 1871 ועד ינואר 1872 כמושל ג'ורג'יה ה-47 במקומו של רופוס בולוק שאולץ להתפטר. בשנים 1857–1859 הוא כיהן כראש עיריית אוגוסטה.
ביוגרפיה

בנג'מין קונלי נולד בניוארק, ניו ג'רזי, ובנעוריו עבר לסוואנה, ג'ורג'יה.
בשנים 1857–1859 הוא כיהן כראש עיריית אוגוסטה. ב-1871 הוא כיהן כנשיא הסנאט של ג'ורג'יה, ומתוקף תפקידו על פי חוקת המדינה אז, כאשר התפטר מושל ג'ורג'יה רופוס בולוק מתפקידו ב-30 באוקטובר אותה שנה, הושבע קונלי במקומו וכיהן בחודשיים שנותרו עד לתום תקופת כהונתו המתוכננת של בולוק. עד לכהונתו של סאני פרדו ב-2003, היה קונלי המושל הרפובליקני האחרון של ג'ורג'יה.
בנג'מין קונלי נפטר באזור שנקרא וסט אנד, וכיום הוא חלק מהעיר אטלנטה ב-10 בינואר 1886. הוא נטמן בבית הקברות מגנוליה שבאוגוסטה.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 302
ביל צ'ארלפ

| --- | --- |

 לידה:  15 באוקטובר 1966 (בן 57) ניו יורק, ארצות הברית 
 שם לידה:  ויליאם מוריסון צ'ארלפ
 מוקד פעילות:  ארצות הברית 
 תקופת הפעילות:  מ-1990 
 מקום לימודים:  אוניברסיטת המדינה של ניו יורק בפרצ'ייס, תיכון לגארדיה 
 סוגה:  ג'אז, ביג בנד 
 שפה מועדפת:  אנגלית 
 כלי נגינה:  פסנתר 
 חברת תקליטים:  בלו נוט, Chiaroscuro Records 
 
ביל צ'ארלפ (באנגלית: Bill Charlap; נולד ב-15 באוקטובר 1966) הוא פסנתרן ג'אז אמריקאי. בשנת 2016 יצא לאור אלבומו The Silver Lining: The Songs of Jerome Kern, אלבום משותף עם טוני בנט. הוא זכה בפרס גראמי לאלבום הפופ הווקאלי העממי הטוב ביותר בטקס פרסי גראמי ה-58.
שנותיו הראשונות

צ'ארלפ נולד בניו יורק, למוס, מלחין מקומי וסנדי, זמרת שהופיעה בקביעות בסדרת הטלוויזיה Kraft Music Hall של פרי קומו. היא הקליטה ב-1962 להיט בשם "My Coloring Book". צ'ארלפ החל לנגן בפסנתר בגיל שלוש. על-אף שלמד בצעירותו מוזיקה קלאסית, הקריירה שלו הייתה בג'אז.
קריירה

בשנים 2004 ו-2012 הקליט יחד עם אימו את "Love Is Here to Stay" ואת "Something to Remember". אלבומו Somewhere, שכולל לחנים משל ליאונרד ברנשטיין, ו-Live at The Village Vanguard קיבלו מועמדות לפרסי גראמי.
צ'רלאפ מופיע לפחות פעמיים בשנה במועדוני ג'אז, עם לחנים מיוחדים שחיבר. להקתו, שמורכבת מפיטר וושינגטון (קונטרבס) וקני וושינגטון (תופים). מאז 2001 הקליט מספר שירים תחת חברת התקליטים היפנית ונוס רקורדס. הוא ואשתו הוציאו יחד אלבום בשם Double Portrait on Blue Note, בהוצאת חברת התקליטים EMI.
בשנת 2008 הפך צ'ארלפ לחלק מ-The Blue Note 7. הקבוצה הקליטה אלבום ב-2008 בשם Mosaic. על מנת לקדמו יצאה לסיבוב הופעות מינואר עד אפריל 2009. ב-25 בספטמבר 2015 הוציא אלבום אולפן חדש עם טוני בנט בשם The Silver Lining: The Songs of Jerome Kern. כל רצועותיו הולחנו על ידי ג'רום קרן ולוו למנגינת פסנתר על ידיו.
הערות שוליים

↑  Reed, Ryan (21 באוגוסט 2015). "Tony Bennett Teams With Jazz Pianist Bill Charlap for New LP". Rolling Stone. נבדק ב-22 באוגוסט 2015. {{cite journal}}:  (עזרה)תחזוקה - ציטוט: url-status (link)
| --- | --- |
בקרת זהויות :  NLI: 987008914573305171  BnF: cb141635514 (data)  GND: 134699211  ISNI: 0000 0001 1453 3746  LCCN: n97011749  MusicBrainz: 85cc88c3-f595-463a-8674-a54a6891eaa9  NKC: xx0099100  NTA: 162991150  RERO: 02-A006164295  SUDOC: 083988394  VIAF: 88080160   WorldCat (עם VIAF): 88080160
בן ציון אלקלעי

| --- | --- |
אין תמונה חופשית
 לידה:  1858 ה'תרי"ח רבאט, מרוקו 
 פטירה:  1913 (בגיל 55 בערך) ה'תרע"ג ירושלים, האימפריה העות'מאנית 
 מקום קבורה:  בית הקברות היהודי בהר הזיתים 
 מקום פעילות:  טבריה, חברון, ירושלים וצפון אפריקה
 תקופת הפעילות:  ?–1913 
 תחומי עיסוק:  שד"רות
 תפקידים נוספים:  מורה צדק
 
הרב בן ציון אלקלעי (ה'תרי"ח, 1858– כ' באב ה'תרע"ג, 1913) היה שד"ר מטבריה, מורה צדק בחברון ומחבר ספרים רבים.
ביוגרפיה

נולד ברבאט שבמרוקו בשנת 1858 (ה'תרי"ח) לרחל ולרב משה, צאצאו של הרב מאיר אלקלעי, שהיה מעשרת היהודים הראשונים שעלו ארצה מטורקיה עם הרב חיים אבולעפיא להתיישב בארץ ישראל. בהיותו כבן 8 התעוור לאחר מחלת אבעבועות רוח שבה חלה, ואביו התמסר ללמדו בעל פה. הודות לכך כבר בגיל צעיר התפרסם בעירו כבעל זיכרון מיוחד.
בסוף שנת 1873 (ה'תרל"ד) עלה לארץ ישראל יחד עם אביו והשתכן בטבריה. לאחר תקופה קצרה התייתם מאביו, והעול לפרנסת אמו ומשפחתו נפל על כתפיו. בתקופה זו נכנס ללמוד בישיבות המקומיות אצל רבני טבריה.
בשנת 1888 (ה'תרמ"ח) יצא בשליחות "קופת רבי מאיר בעל הנס" לערי מרוקו למשך כשנתיים וחצי. בסיום שליחותו יצא בשליחות עצמית לתוניס, אלג'יריה וטריפולי שבלוב. בשנת 1895 (ה'תרנ"ה) יצא בשליחות נוספת לאלג'יריה ולוב מטעם העדה הספרדית בחיפה לצורך איסוף כספים לבניית בית העלמין בעיר, ובהמשך אף נסע למצרים כדי להדפיס חלק מספריו.
הוסמך להוראה על ידי הרב יעקב שאול אלישר והרב יצחק אבולעפיה.
בחודש אפריל 1902 (ניסן ה'תרס"ב) עבר להתגורר בחברון בעצת הרב יעקב שאול אלישר, ומונה שם למורה צדק על ידי הרב חיים חזקיהו מדיני. כשזה האחרון הלך לעולמו בשנת 1905 (ה'תרס"ה), הוא עבר להתגורר בירושלים. בשנת 1908 (ה'תרס"ח) לערך יצא בשליחות מטעם ועד העדה המערבית בירושלים לאלג'יריה וללוב יחד עם בנו אהרון מנצור. בחודש אוגוסט 1912 (אלול ה'תרע"ב) יצא בשליחות אחרונה לאלג'יריה מטעם ישיבת המקובלים בית אל יחד עם בנו הנ"ל.
הרב אליהו דוד רבינוביץ' תאומים, הרב חיים חזקיהו מדיני והרב חיים ברלין, הסכימו על פסקיו וכתבו הסכמות לספריו.
הלך לעולמו ב-23 באוגוסט 1913 (כ' באב ה'תרע"ג) ונקבר בירושלים.
חיבוריו

בשל עיוורונו, את חיבוריו הכתיב בפני בניו או אחרים, והם העלו אותם על הכתב:
עשיר ורש - תוכחת על העשיר הקמצן במשל ובמליצה, ירושלים ה'תרמ"ד
הלכה רווחת - פירוש על שו"ת הלכות קטנות (לרבי יעקב חגיז), שני חלקים, ירושלים ה'תרמ"ה
כסאות למשפט - בענייני שכר ועונש, הלכות הדיינים ושו"ת, ירושלים ה'תרס"ג
חמדת ירושלים - מעלת עיר הקודש ירושלים והגאולה, כולל תיקון חצות, ה'תרס"ט
קריה נאמנה - פלפול עצום על סדר א"ב
שער ציון - שו"ת
כוס עיקרים - על י"ג העיקרים של הרמב"ם, נגד מתנגדיו
תקנת עגונות - דינים ופסקים בנוגע לנשים המגורשות בניגוד להלכה
קול ריחים ועוצר רחם - פסק דין ארוך בעניין טחינת חיטה על ידי הסילנדרי
אנחה מרווחת - כתב יד
חלק מחיבוריו, שו"ת וחידושים נותרו בכתב יד
לקריאה נוספת

משה דוד גאון, יהודי המזרח בארץ ישראל, חלק ב' (עמ' 90 - 91)
דוד תדהר (עורך), אנציקלופדיה לחלוצי היישוב ובוניו (עמ' 3842)
הערות שוליים

↑  אביו היה יליד ניש שבסרביה שהתגורר תחילה בארץ ישראל, ולאחר שהיה בשליחות כשד"ר במרוקו מתו אשתו וילדיו ברעידת האדמה שהתרחשה בהרי הגליל בשנת 1837, החליט להתגורר ברבאט. לפי שמואל נח גוטליב, אביו נולד בטבריה.
↑  לפי שמואל נח גוטליב, עבר בשנה זו להתגורר בירושלים
| --- | --- |
בקרת זהויות :  NLI: 987007304778005171  ISNI: 0000 0001 1283 0501  LCCN: no92004454  VIAF: 164559671   WorldCat (עם VIAF): 164559671
ביל קובס

| --- | --- |

 לידה:  16 ביוני 1934 קליבלנד, אוהיו, ארצות הברית 
 פטירה:  25 ביוני 2024 (בגיל 90) ריברסייד, קליפורניה, ארצות הברית 
 שם לידה:  Wilbert Francisco Cobbs 
 מדינה:  ארצות הברית 
 תקופת הפעילות:  מ-1974 
 מקום לימודים:  Karamu House 
 פרופיל ב-IMDb
 
וילברט "ביל" קובס (באנגלית: Wilbert "Bill" Cobbs; 16 ביוני 1934 –  25 ביוני 2024) היה שחקן קולנוע וטלוויזיה אמריקאי. היה מוכר בזכות תפקידיו בסרטים "שומר הראש", "לילה מוטרף במוזיאון", "ארץ אוז", "הקפיצה הגדולה" ו"צבע הכסף".
ביוגרפיה

קובס נולד בקליבלנד להוריו ורה ו-דייוויד, לאחריו נולד אחיו הצעיר תומאס. בצעירותו כשחקן מתחיל השתלב בהצגות תיאטרון בתיאטרון האפרו אמריקאי "בית קראמו" שבעיר מגוריו, שם שיתף פעולה עם השחקן המצליח אוסיי דייוויס.
הוא שירת 9 שנים בחיל האוויר האמריקאי ועבד באיי.בי.אם, בגיל 36 נסע קובס לניו יורק כדי לעבוד כשחקן, קובס אף דחה משרה במחלקת המכירות של NBC על מנת שיוכל לפנות לעצמו זמן להיבחן לאודישנים.
קובס החל את דרכו כשחקן בשנות ה-80 של המאה ה-20 בהן התבלט בעיקר בסרטו של מרטין סקורסזה "צבע הכסף" בתפקיד משני לצידם של פול ניומן וטום קרוז ובדרמה "דומיניק ויוג'ין" בתפקיד מר ג'ונסון המעסיק של דומיניק (טום הולס). ב-1990 שיחק קובס בהפקת NBC המוערכת "יום הקישוט" לצידו של ג'יימס גארנר בתפקיד גי פניוול. ב-1991 הופיע בדרמת הפשע "עיר החטאים" בתפקיד האיש הזקן היוצא כנגד סוחר הסמים נינו בראון (ווסלי סנייפס) ובסרט האימה של וס קרייבן "האנשים שמתחת למדרגות" בתפקיד סבא בוקר.
קובס זכה להכרה בשנת 1992 לאחר שקיבל תפקיד גדול במותחן המצליח בהפקת קווין קוסטנר "שומר הראש" בתור ביל דבאני מנהלה האישי של הכוכבת רייצ'ל מארון (ויטני יוסטון). בזכות התפקיד הצליח קובס לשדרג את מעמדו וזכה להופעות בסרטם של האחים כהן "הקפיצה הגדולה" בתפקיד מוזס מפעיל השעון, בקומדיה המוזיקלית של טום הנקס "מה שאת עושה לי" בתור נגן הג'אז דל פקסטון ובסרטים המשפחתיים "אייר באד" בתור המאמן ארתור צ'ייני, ו"פלוק".
בשנת 2006 שיחק קובס בסרט ההרפתקאות הקומי שובר הקופות "לילה מוטרף במוזיאון" בתפקיד השומר רג'ינלד.
ב-2009 הופיע קובס בדרמה "מסיבת ההלוויה שלי" לצידם של רוברט דובאל וביל מארי בתפקיד צ'ארלי ג'קסון.
בשנת 2011 השתתף בתפקיד הסבא בקומדיה המוזיקלית "החבובות".
בשנת 2013 שיחק קובס בפנטזיית ההרפתקאות המצליחה של סם ריימי "ארץ אוז" בתפקיד מאסטר טינקר.
פילמוגרפיה

גיבור הוא כלום מלבד סנדוויץ' (1978)
האח מהעולם האחר (1984)
מועדון כותנה (1984)
צבע הכסף (1986)
החשוד (1987)
דומיניק ויוג'ין (1988)
בירד (1988)
איש ינואר (1989)
יום הקישוט (1990)
שלדי קרוליינה (1991) – סרט טלוויזיה
הדרך הקשה (1991)
האנשים שמתחת למדרגות (1991)
עיר החטאים (1991)
שומר הראש (1992)
איש ההרס (1993)
הקפיצה הגדולה (1994)
סידורים אחרונים בדנבר (1995)
פלוק (1995)
אד (1996)
ילד ראשון (1996)
מה שאת עושה לי (1996)
פסק דין (1996)
שחקן על ארבע (1997)
משב של תקווה (1998)
אני עדיין יודע מה עשית בקיץ האחרון (1998)
פולי (1998)
בנחיתות מספרית תמידית (1998)
אהבה מקרית (1999)
ארץ הזריחה (2002)
עד כאן (2002)
אבוד (2004)
דיוק (2005)
דרבי הסייחים (2005)
המתנה המושלמת (2006)
מבט חזק (2006)
חינוך מיוחד (2006)
לילה מוטרף במוזיאון (2006)
חדר המתים (2008)
מעבר למים שחורים (2009)
מסיבת ההלוויה שלי (2009)
החיפוש אחר הכפות של סנטה (2010)
No Limit Kids: Much Ado About Middle School‏ (2010)
החבובות (2011)
lukewarm‏ (2012)
ארץ אוז (2013)
Of Mind and Music‏ (2014)
לילה מוטרף במוזיאון 3: סוד הקבר (2014)
beyond the law‏ (2019)
פילמוגרפיה > טלוויזיה

אנשים נשואים (1990)
האחרים (2000)
Soul Food‏ (2004)
הגליידס (2010)
החוק של הארייט (2011)
גרינליף (2016–2017)
באבור

זהיר א-דין מוחמד, המכונה גם באבור (בערבית ופרסית: ظهیرالدین محمد بابر, בהינדי: ज़हिर उद-दिन मुहम्मद;‏ 14 בפברואר 1483 – 26 בדצמבר 1530) היה מצביא, מדינאי, סופר ומשורר ממוצא טורקי-צ'גטאי ובעל שורשים מונגוליים, אמיר פרגנה (1494) ומייסד ושליט האימפריה המוגולית בהודו (1526–1530). מצד אביו היה צאצא של טימור לנג ומצד אמו צאצא שושלתו של ג'ינגיס חאן. באבור גדל בתרבות הפרסית. חיבורו המפורסם ביותר בשפה הטורקית-צ'גטאי היה כרוניקה ואוטוביוגרפיה בשם "באבור נאמה"
תארו הרשמי

السُلطَانُ الأَعظَم والخَاقَانُ المُكرَّم ظَهير اَلَدّين مُحَمَّد بَابُر پادشاه غازي بن عُمر شيخ بن أبي سعيد بن مُحمَّد بن ميران شاه بن تيمور الگوركاني
א-סולטאן אל-עזם ואל-חקאן אל-מוכרם זהיר א-דין מוחמד באבר פאדשאה גאזי בן עמר שייח בן אבי סעיד בן מוחמד בן מיראן שאה תיימור אל-גורקאני